**Критеријуми оцењивања ученика из наставног предмета физика**

Оцењивање из предмета физика се изводи у складу са важећим Правилником о оцењивању ученика у средњем образовању и васпитању.

Елементи оцењивања ученичких постигнућа из наставног предмета Физика су:

1. Усвојеност образовних садржаја
2. Примена знања
3. Активност ученика

Постигнућа ученика се вреднују и кроз постере, цртеже, домаће задатке, извештаје, учешће на такмичењима, учешће у пројектима итд.

Оцењивање се обавља уз уважавање ученикових способности. Ако ученик има тешкоће при учењу због инвалидитета, здравсвених или социјалних проблема, прати наставу на прилагођен начин према индивидуализацији или индивидуалном оперативном плану. Такође, ако ученик показује посебне сколоности према физици има могућности да прати наставу према индивидуалном оперативном плану који је прилагошен његовим способностима.

Постигнућа ученика се вреднују у континуитету у току школске године на два начина:

1. Формативно или описно, тако што се прате разне активности ученика у току часа, а оцена је описна
2. Сумативно или бројчано, тако што се врше успене и писмене провере знања, а оцена је бројчана

Писмене провере знања могу бити петнаестоминутне и оне се не морају најавити и провере које трају четрдесет пет минута и оне се обавезно најављују.

Бројчана оцена знања на писменим проверама се доноси на основу следеће скале:

0-30%- недовољан (1)

31%-50%- довољан (2)

51-70%-добар (3)

71-90% -вр.добар (4)

91-100%- 0дличан (5)

Бројчано оцењивање ученика се обавља на основу следећих критеријума:

Оцена одличан (5)

Ученик је у целини усвојио и разумео основна и проширена знања, као и умећа и вештине. Уме да примени знања у новим околностима и при решавању проблема и рачунских задатака.Разуме узрочно последичне односе и уочава оно што је битно.Самостално анализира и доноси закључке на основу датих података, Поседује богат речник и лако се изражава, испољава креативну активност на часу, показује интресовања и самоиницијативност;

Врло добар (4)

Ученик је у целини усвојио и разумео основна знања и део проширених знања.Самостално објашњава садржај, лако повезује, закључује и репродукује чињенице.Правилно и лако се писмено и усмено изражава,веома је активан на већини часова. Уз малу помоћ наставника, примењује знања у новим задацима.

Добар (3)

Ученик је у целини усвојио основна знања и вештине.Наводи и разуме основне појмове и величине. Самостално репродукује основно знање, самостално извршава основне задатке. Има тешкоће у течном изражавању када се користи стручна терминологија.Делимично уме да уочи битно, али закључује уз помоћ наставника

Довољан (2)

Ученик је делимично усвијо основна знања.Репродукује научено уз помоћ наставника али без суштинског разумевања градива.Има тешкоћа у изражавању, не сналази се у самосталном раду, несигуран је и нејасан у излагању градива.

Недовољан (1)

Ученик није усвојио основна знања и вештине. Не показује заинтересованост за процес учења, нити напредак. Не показује разумевање садржаја ни уз помоћ наставника нити је у стању да га самостално репродукује.

 Закључна оцена се изводи као аритметичка средина свих бројчаних оцена које је ученик добио у току сколске године.

 Наставница физике

 Ивана Мајсторовић